  Анжелика Тихонова корреспондент «Удмурт Кенеш» огазеяськонлэн тӧроез но Куш Кенешысь тодосъя, дышетонъя, лулчеберетъя, йӧскалык но егитъёсын ужан политикая но спортъя ялан ужась ӧрилэн кивалтӥсез Татьяна Ишматова 2020-тӥ арын Удмуртиысь школаез йылпумъясьёсты ӟечкылаз. Видеовазиськонзэ «Удмурт Кенеш» огазеяськонлэн «ВКонтакте» мерлыко вотэсысь огиназ поттӥзы. Ми валаськом, та тӥ понна вал туж кузь но туж яркыт сюрес: дышетскон аръёс, дышетӥсьёс, эшъёс, нырысетӥ яратон но, дыр. Мон тӥледлы ваньдылы сӥзисько туж капчиен экзаменъёстэс сётыны, возьматыны вань быгатонлыкъёстэс, данъяськытыны асьтэ анай-атайёстэс но дышетӥсьёстэс, кудъёсыз тӥледыз будэтӥзы та аръёс ӵоже. Тӥ али вуиськоды выль сюрес вылэ. Со нимаське бадӟым улон Татьяна Ишматова, «Удмурт Кенеш» огазеяськонлэн тӧроез, Куш Кенешысь тодосъя, дышетонъя, лулчеберетъя, йӧскалык но егитъёсын ужан политикая но спортъя ялан ужась ӧрилэн кивалтӥсезТатьяна Ишматова пиналъёслы улон сюрессы яркыт мед луоз, вань малпам ужъёссы мед пӧрмозы шуыса сӥзиз. Озьы ик дышетӥсьёслы нылпиосты будэтонын вань кужымзэс, яратонзэс сётыса ужамзы понна нимысьтыз тау кариз. Тодэ вайытом, туэ коронавирус инфекци вӧлмонэн сэрен чингыли берпуметӥ жингыртон ужрадъёс онлайн амалэн ортчо.  Тегъёс: Мерлык Дышетон Ижкар Удмуртия УдмуртКенеш пиналъёс ТатьянаИшматова  